চল মোহন রাঙ্গা
চল মোহন রাঙ্গা (অনু. এগিয়ে যাও মোহন রাঙ্গা) হলো ২০১৮ সালের একটি ভারতীয় তেলুগু ভাষার প্রণয়ধর্মী হাস্যরসাত্মক চলচ্চিত্র, যা পরিচালনা করেছেন কৃষ্ণ চৈতন্য এবং প্রযোজনা করেছেন ত্রিবিক্রম শ্রীনিবাস, সুধাকর রেড্ডি ও পবন কল্যাণ। চলচ্চিত্রটিতে নিথিন ও মেঘা আকাশ কেন্দ্রীয় চরিত্রে অভিনয় করেছেন এবং মধুনন্দন, রাও রমেশ, নরেশ ও লিসি পার্শ্ব চরিত্রে অভিনয় করেছেন। চলচ্চিত্রটি ২০১৮ সালের ৫ এপ্রিল প্রেক্ষাগৃহে মুক্তি পায় এবং বক্স-অফিসে বাণিজ্যিকভাবে ব্যর্থ হয়।